400BN in Brushed Nickel by Atlas Homewares in Ottawa, ON - Tableau Squared Handle 1 7/16 Inch - Brushed Nickel
Atlas Homewares 400BN English Poetry, Its Principles and Progress, with… - 9781362231493 - koop boek
Home > Soektog > 9781362231493
Alle boeke vir 9781362231493 - vergelyk elke aanbod
9781362231493 (?) of 1362231495
Data uit 2017-04-09 14:23h
ISBN (alternatiewe skryfwyses): 1-362-23149-5, 978-1-362-23149-3
R 504 (US$ 35,95)¹(gratis gestuur, sonder verpligting)
Verkoper orde nommer: 9781362231493
Platform orde nommer BarnesAndNoble.com: bn-9781362231493
Vind alle beskikbare boeke vir jou ISBN nommer 9781362231493 Vergelyk pryse vinnig en maklik en onmiddellik bestel.
Beskikbaar skaars boeke, gebruikte boeke en tweede hand boeke van die titel "English Poetry, Its Principles and Progress, with Representative Masterpieces from 1390 to 1917 and with Notes" uit Charles Mills 1858-1932 Gayley, Clement C. (Clement Calhoun) 186 Young word gelys heeltemal. Sy liefde vir Adoons lei tot Boggom-manewales | Maroela Media
Ian de Jager. (Foto: Verskaf)
Ian de Jager van Pretoria was nog altyd lief vir skryf, maar het nooit gedink dat hy ŉ lewe daaruit sou kon verdien nie.
Toe hy die derde keer in ses jaar afgelê is, was dit juis sy humoristiese skrywes wat hom gehelp het om positief te bly te midde van sy finansiële verknorsing.
Vandag is De Jager se Facebook-blad, Boggom, waar hy sy spitsvondige skrywes deel, 40 000 volgelinge sterk en het ŉ suksesvolle sakeonderneming uit dié liefde vir skryf gespruit.
“As ŉ klein kannetjie het oom TO Honiball se strokiesprente my vreeslik gefassineer. Oom Kaspaas se aandik-stories en ‘nefie’ wat dit moes aanhoor het my laat skaterlag, maar Adoons-hulle se kaskenades was verreweg my gunsteling,” vertel De Jager.
“Baie jare later, danksy Facebook, het ek ŉ punt in my lewe bereik waar ek my skryftalent met uitgesoekte vriende en familie kon begin deel. Die terugvoer uit hierdie binnekring was ongelooflik positief en het my genoeg selfvertroue gegee om [in September 2016] my eie Facebook-blad te stig onder ŉ skuilnaam.
“My eerste keuse was natuurlik Adoons, maar ek het by nabetragting op Boggom besluit uit respek vir oom TO se werk. Die naam is vanselfsprekend ŉ kopknik na die oorspronklike Adoons, wat moontlik vêrlangs familie van Boggom mag wees.”
Boggom se gewilde skrywes het uiteindelik gelei tot ŉ suksesvolle sakeonderneming waardeur egte vellies aanlyn verkoop word. (Foto: Verskaf)
Nadat De Jager vir ŉ derde keer afgelê is, het hy begin om klein sous- en dranktafeltjies uit hout te vervaardig en aanlyn te verkoop onder die Boggom-handelsnaam. “Terselfdertyd het ek weekliks ŉ humoristiese ‘Boggom-berig’ geskryf om myself op te beur, en dit Vrydagmiddae op my Facebook-blad geplaas. Die Boggom-berig was ŉ komiese opsomming van die week se gebeure in my plaaslike gemeenskap,” vertel hy.
Nooit sou hy kon dink dat dié Boggom-berigte só gewild sou wees nie. Spoedig het hy derduisende Afrikaanse aanhangers van reg oor die wêreld op sy Facebook-blad gelok, wat hy tong in die kies die “boggomjane” gedoop het. Gou het sy volgelinge sommer self besluit om hulle in die kommentare te onderskei as “BoggomJanne” vir die mans en “BoggomJanas” vir die vroue, vertel De Jager.
Maar die Boggom-manewales het nie net by skryf gebly nie en later het De Jager sy entrepreneursvaardighede ingespan om te verseker dat die Boggom-handelsnaam kan voortleef.
“Ek wou sedert Boggom se ontstaan ŉ produk aan die trop smous wat net so uniek soos Adoons en sy familie sou wees, maar tog ook deel vorm van ons Afrikanerkultuur en geskiedenis. Kwaliteit, handgemaakte vellies waarmee jy kan bergklim soos ŉ wafferse bergbobbejaan was dus net die ding.”
In Februarie vanjaar het De Jager Boggom Vellies bekendgestel, natuurlik met unieke tong in die kies name gepas vir Boggom! Die vellies vir mans is na drie bergreekse geoem om by die “bobbejaan klim die berg”-tema in te skakel, naamlik die Magaliesberg-vellies, die Sederberg-vellies en die Drakensberg-vellies.
Daar is natuurlik ook voorsiening gemaak vir die “BoggomJanas” met die Bergpatat-vellies wat spesifiek vir vroue ontwerp is. “ŉ Vroumarathon-atleet het net nou die dag laat weet dat sy haar Bergpatatte bo haar hardlooptekkies verkies. Indien dít nie ŉ getuigskrif vir Boggom-vellies se gemak is nie, weet ek jou wrintiewaar nie,” lag De Jager.
Hy beplan om binnekort nog Boggom-produkte bekend te stel, maar is voorlopig eers geheimsinnig oor watter produkte beplan word.
Ian de Jager sê die vellie-verkope gee hom die geleentheid om aan te hou skryf. (Foto: Verskaf)
Sy raad aan ander entrepreneurs? “Doen sover moontlik alles self, na die beste van jou vermoë. As jy nie weet hoe nie, leer hoe. Destyds moes ek biblioteek toe; deesdae is daar ŉ YouTube-video wat jou sal wys hoe om feitlik enigiets onder die son baas te raak,” sê hy.
“ŉ Uitstekende, kwaliteitproduk is jou eerste stap; innoverende maniere om jou produk te bemark is die volgende. Moenie ŉ skaap wees wat bloot die trop volg nie – wees anders. Bemark anders. Dink anders.”
En natuurlik, lang ure, harde werk en opoffering. “Dit neem ongeveer tien jaar om ‘oornag’ ŉ sukses te word. Wees bereid om harder te werk as wat jy in jou lewe nog ooit vir iemand anders gewerk het. Indien deursettingsvermoë en ywer nie twee van jou sterkste punte is nie, laat vaar jou idee sommer nou.”
Maar aanhangers van die Boggom-berigte hoef nie bekommerd te wees dat Boggom se skrywes binnekort gaan opdroog nie – dit bly steeds De Jager se groot passie en die rede hoekom hy doen wat hy doen. “Die vellie-verkope help ŉ mens natuurlik om aan die lewe te bly en dan aan die skryf te bly,” sê hy.
En dit is danksy sy “trop boggomjane” wat hy aanhou skryf, erken hy. “Elke dan en wan kry ek uit die bloute ŉ riem-onder-die-hart kompliment van iemand wat ’n plasing geniet het, of wie se dag ek kon inkleur deur middel van ŉ pittige plasing of ŉ komiese kwinkslag. Dit is ongelooflik inspirerend en hou dit my aan die skryf.”
Boggom het sommer vinnig ‘n reuse groep volgelinge op Facebook opgebou met sy humoristiese skrywes. (Grafika: Verskaf)
Dit is juis Boggom se kwinkslae en spitsvondigheid wat hom so gewild onder aanhangers maak. “Ek het baie beslis my sin vir humor by my dierbare ma geërf,” sê De Jager. “Sy het al die stampe, stote en geweldige beproewinge wat sy in haar lewe ervaar het – selfs tot en met haar dood aan kanker op ŉ vroeë ouderdom – vierkantig in die oë gekyk en met ŉ glimlag die hoof gebied. Die grootste les wat ek by haar geleer het, was om mense rondom jou se lewe op te vrolik. Hopelik doen ek juis dit deur middel van my skrywes, uitlatings, en spitsvondigheid.”
Hoe lyk Boggom se toekomsplanne? “Die onmiddellike plan is (nog steeds) om genoeg te verdien om aan die lewe te kan bly, om sodoende uiteindelik te kan skryf. Indien Boggom per ongeluk iewers langs die pad ŉ welbekende handelsnaam word, is dit goed so. Ek sal beslis weekliks flikflakke in die gang af doen!”
Dan is daar ook ŉ boek in wording oor die lewenslesse wat De Jager langs die pad geleer het, ŉ lighartige kinderboek of digitale app vir kinders oor die avonture van Boggompie, en ŉ derde projek waaroor De Jager nie nou meer wil verklap nie. “Dié aap moet liefs maar in die mou bly vir nou,” lag hy.
Besoek Boggom se Facebook-blad en webblad hier vir meer inligting of om lid te word van die vrolike trop boggomjane.
Attie de Bruin · 2 weke gelede
Welgedaan Boggom! Kyk noord en boggom steeds voort!
Elrina · 2 weke gelede
Boggom skryfkuns is iets om na uit te sien. Puik!
Elyn · 2 weke gelede
Boggom is die beste♡♡♡
Mart Grunewald · 2 weke gelede
Wow!! Dit sal awesome wees om gereeld van Boggom se wonderlike sêgoed te lees
Chani Rossouw · 2 weke gelede
Ek lief Boggom se skrywe en is van die begin af ‘n groot bewonderaar. Hou asseblief aan skryf Boggom, jy maak menigmale my dag!
Christa Munro Botha · 2 weke gelede
Boggom se stories is giggelende lekkertes.
Reyn du Preez · 2 weke gelede
Dankie Boggom dat jy ons altyd laat lag en ook iets gee om oor na te dink. Ek is trots om een van die trop te wees
Ilse Edwards · 2 weke gelede
Welgedaan, Boggom! Ek kan nie wag om te sien wat jou planne is nie!
Shaleen · 2 weke gelede
Geniet die blad baie! Very positive.
Baie geluk met die pragtige skrywe oor Boggom. Die paar kere wat ek gelees het op die facebook blad wat hy skryf is ek verstom. Baie goeie goed en sal graag meer wil lees wat hy skryf.
Leoné du Toit · 2 weke gelede
As iemand wat al die pad van werkloos, inkomsteloos en moedeloos moes stap, weet ek hoe Boggom se pa, De Jager moes voel. Dis n harde moedelose stryd om kop bo water te hou. En as jou kinders ook daai pad begin stap raak n ouerhart baie klein want hul weet wat dit behels. Danksy God se genade kon ons darem nog aan die lewe bly en kop bo water hou, gebed no 1, maar geniet jou stories en kwinkslae geweldig. Die vellies is n blink idee en my gebede is vir ongekende sukses. Hou aan skryf hierdie ouma geniet dit om vir die kleintjies te lees.
Boela Swanepoel · 2 weke gelede
Boggom se humorustiese blik op die lewe en die lewe se uitdagings, is beter as enige pil of terapiesessie. Sy fyn en gevatte humor is ‘n lafenis vir die siel.
Leoni Flynn · 2 weke gelede
Verseker een van die mees vermaaklike blaaie op Facebook. Humor is skerp en beskywings altyd in die kol! Helfer altyd my dag op!
Boggom manewales is altyd goed vir die siel. En lagspiere. En dan indirek vir langslewendheid. Navorsing het bewys dat lag verleng jou lewe. ????
Desiré Els · 2 weke gelede
Die Boggom blad is goeie vermaak op sy beste. Die skrywe laat mens altyd lag. Goeie vermaak wat ‘n mens se dag ophelder. Die vellies is so onbeskryflik mooi en met die verkeidenheid kleure maak dit ‘n mens ‘n paar in elke kleur wil hê. Dit is wat ‘n mens REGTE VELLIES noem. Handgemaak in die bosveld, met perfeksie. TROTS SUID AFRIKAANS.
Boggom se skrywes is so verkwikkend en vlymskerp. Sy fyn waarneming en weergee herinner my aan Dana Snyman. Heerlik.
Riekie Kruger · 2 weke gelede
Moet asb nie flikflakke in die gang probeer nie. Daarvoor waardeer ons jou geskrywery te veel :)
Marlene Victor · 2 weke gelede
Ek geniet die blad baie. Boggom voort asb. Dit lig altyd my gemord!!
Groot Oom Boggom as presedent!
Amber Rabie · 2 weke gelede
Ek geniet elke dag Groot Oom Boggom se uitlatings.
Laat mens met kleurvolle herhinderinge en gedagtes. Sal graag die boggomtalies wil sien in die gang af…dink daar gaan meer kop en potjies wees.
Welgedaan De Jager. Hou Noord en Boggom voort. Trotse Suid Afrikaanse Boggom Berg pattats (Vellies)’n naam wat wereld wyd genoem en gesien gaan word. Hoor hoor!!!!
Ja Boggom ons moet maar weer n kinderparty gaan bywoon!!
Louwisa Putter · 2 weke gelede
My gunsteling blad op Facebook, sorg vir groot Vermaak, maak my dag, pragtige Vellies ook, wat n boggomjana se hart laat Vinniger klop. Kyk noord en boggom voort
The Barber's Chair · 2 weke gelede
Welgedaan Boggompie. Dalk een van die dae n boek?
Caty Faurie · 2 weke gelede
Dit is lekker om die meneer te sien wat my so so vermaak met sy spitsvondigheid!
Kan nie wag vir Boggom se volgende rubriek nie. Hy kikker die vaalste dag op. Doen so voort!!
Rinda Rossouw · 2 weke gelede
Monica Lombard Giorgiutti · 2 weke gelede
Uitstekende blad. Boggom ons geniet jou blad baie. Moet jou nie dat die midia jou onder kry nie. Jou vellies is van gehalte en saam dit kom goeie humour wat mens se dag maak. Kyk Noord en boggom voort.
Wyona Landman · 2 weke gelede
Uiteindelik sien ek my crush , en jinne is die Boggom Vellies nie te oulik nie , amazing blad en verskaf baie vermaak hou so aan.
Riana Pretorius · 2 weke gelede
Maak n slegte dag sommer lekker met jou spitsvondigheid en goeie humorsin. Lekker om n boggomjana te wees. Boggom voort en noord.
Chrissie · 2 weke gelede
Geniet Boggom se kwikslae baie, dis heuning virtue siel! Boggom asb voort en gaan groot!
Hannelien Coetzee · 2 weke gelede
Ek kan nie wag om elke oggend my stukkie Boggom humor te geniet nie. Baie geluk Boggom vir die groot eer om op Maroela Media te wees. Ons volg jou….
Altyd lekker om Boggom stories te lees, en eendag as ek groot is, gaan ek ook ‘n paar Bergpatatte dra. Kyk noord en Boggom voort.
Elzaan · 2 weke gelede
Lekker Boggom!!! Hou sommer baie van jou!
Anthony Tosen · 2 weke gelede
Ian se stories is ‘n pret-ervaring om te lees. Hy maak selfs ‘n gewone sosiale media-inskrywing die moeite werd om te lees. Sy taal is puik versorg, en sy Boggomstories sorg vir wonderlike leesgenot. Boggom voort!!
Boggom se stories mask elke dag deel van my lewe. Skerp skryf werk ????
Jana van Rhyn · 2 weke gelede
Ou Boggom, volg al jou stories vadat jy na ons kant van die wereld gekom het tot no waar jy die groot sukses van jou vellies maak. Hou asb aan ons almal vermaak verskaf met jou wonderlike skrywe! Groete die (oorspronklike) BoggomJana
Elizabeth Hill · 2 weke gelede
Hoop daar is nog baie penne vol ink
Snowwean · 2 weke gelede
Adele · 2 weke gelede
Boggom is soos my elke oggend se koppie koffie. Kan nie sonder dit nie. Vir iemand om altyd die positiewe dinge te sien en grappies te kan maak veral met soveel negatiewiteit om ons vat ‘n besonderse mens en ek is trots om een van die trop te wees!
Rooikopdolla · 2 weke gelede
Wel gedaan oom Boggom. Dis n daaglikse opkikker vir die blues. Word ongelooflik baie waardeer.
Almari · 2 weke gelede
Boggom laat mens glimlag, soms hardop lag, selfs op ‘n dag wat mens eintlik net wil huil. Boggom met sy pittighede maak my dag.
Ruanda · 2 weke gelede
Met trots ook deel van hierdie groep. Mense julle sal nie spyt wees om ook aan te sluit nie!
Dankie, love jou stories ????
Dina Swan · 2 weke gelede
Ek geniet die blad baie! Doe so voort!
Mlilo · 2 weke gelede
My gunsteling FB blad, die humor en kleurvolle beskrywings maak my dag, keer op keer. Beste manier om jou dag mee te begin is om eers oom Boggom se blad te besoek. Ons sien uit na nog vele vertellings …..
Selfs die engelsman in die trop Boggomjane geniet die blad!
Alma Beer · 2 weke gelede
Dis juis Boggom se skrywe wat my onmiddelik hom laat “like” en “follow” het ….sonder om EERS te gaan spioeneer op sy FB. Hy woeker met ons taal!
Daars nie plek vir ‘n kuis giggel op sy blad nie…
Elmaré · 2 weke gelede
Ek gaan krap op Boggom rond. Daar is altyd iets om oor te giggel. Ek kom al n rukkie saam die blad en ek beplan om nog vi n hele ruk n “bogomjaan” te wees.
Christo Venter · 2 weke gelede
Lekker oom Boggom. Een van die min blaaie se posts wat ek elkeen lees.
Dis nou waardige tropleier van baie boggoms! Geniet sy stories!
Ritchie · 2 weke gelede
“Kyk Noord, en Boggom Voort” Wyse woorde en n moewiese inspirasie. Dankie ou Boggom
JMK · 2 weke gelede
Bly Noord kyk, jy is op die regte pad. Beste blad op facebook en lewer uistekende produkte.
Well done! Altyd n plesier om die boggom “brand” te sien vooruit gaan
Hy het’n baie eg en goeie Afrikaanse sin van humor. Laat ‘n mens sommer weer lus kry om weer Afrikaans te lees.
???????????? · 2 weke gelede
Doen so voor met die goeie werk boggom,
Boggom beur my dag op! Doen so voort!
Leonie Combrinck · 2 weke gelede
Doe zo voort! Boggom, jou staaltjies laat my altyd glimlag, en ver verlang. Welgedaan!
Veldyuppie · 2 weke gelede
Boggom se stories elke Vrydag is voorwaar ŉ opkikker…byna so lekker soos ŉ sappige skerpioen. Die feit dat hy sommer van hier agter die berg in Pretoria skryf verseker dat sy stories so bekend bly soos ŉ Akasia en geen geroeiery oor die soutwater verg om by te kom nie.
Baie Sterkte met jou Vellies en ons keer elke dag ŉ klip om in die hoop op Vrydag se skerpioentjie…
Renee · 2 weke gelede
Ek Lief Boggom se stories en my Boggom vellies! BOGGOM VOORT ASB❤
Grapgat op sy beste, love die blad
Maryna · 2 weke gelede
Ek soek altyd n goeie storie om te lees en het so Boggom se blad ontdek. In Australia is dit n luukse om afrikaanse leesstof, kraakvars en nuut, te kry. Geniet sy blad baie en het selfs al vellies ‘ingevoer’ laat ek soos n boeremeisie kan voel tussen die roo’s
Leonore Badenhorst · 2 weke gelede
Flinke humor is net die ding om enige mens se dag op te vrolik! Doen so voort Boggom!
Louise de rebeira · 2 weke gelede
Beste blad ooit. Love die stories en komedie…
Maud Strydom · 2 weke gelede
Ek geniet die pittige Afrikaanse skryfstyl en kwinkslae. Afrikaans moet bly! Kyk Noord en Boggom voort!
Ag dit sal lekker wees om n weeklikse grappie of storietjie van boggom te kan geniet en dan ook te deel op maroela. Boggom voort.
Dankie Ian en Boggom julle maak elke dag MY dag! Binnekort gaan ek ook kan bele in my eie paar vellies!
Dit sal lekker wees om n weeklikse grappie of storietjie van boggom te kan geniet en dan ook te deel op maroela. Dankie, Boggom voort.
Ann Oberholzer · 2 weke gelede
Wel gedaan, Ian. Boggom se kwikslae is legendaries. Mag die Boggomjanetroep lank en voorspoedig voortleef.
Jislaaik maar ek geniet Boggom se bakgat reguit praat met ‘n twist vreeslik baie! Ek het nou vir my ‘n paar Bergpatatte bestel sodat ek ook kan glimlag elke keer as ek na my voete kyk :)
Die Bogmeester is die beste! Luv sy skrywe en awesome handewerk. ????
Rhona Lucas · 2 weke gelede
Lekker stories met lekker humor. Doen so voort !!
Tuschka · 2 weke gelede
Ai man, ek is so trots op jou en wat jy als reggekry het!
Renette Greyling · 2 weke gelede
I always enjoy reading what Boggom has to say. It brings me a feel of home when I’m not in SA and is guaranteed to put a smile on my face.
Valerie Durand · 2 weke gelede
Met trots ‘n boggomjaan. Ek geniet elke storie só baie. Ek is bang ek word per ongeluk unfriend. Hou asb aan met skryf.
Glo my, ou Boggom eers soos klippie in my slipper gewees en nou hang ek aan sy lippe.. Ons ou troppie love sy vertellings en stories en hy is awesome!!!!!! Love sy humorsin????
Santie O'Connell · 2 weke gelede
Boggom is ‘n bobaas-skrywer. Briljant en bekkig.
Riethe Grobler · 2 weke gelede
Lekker om die gesig agter die skrywes te sien. Die fb blad is altyd vol humor en die mooiste vellies wat enige vrou in elke moontlike kleur sal begeer. (Ek weet ek doen)
Kyk Noord en Boggom voort!
Nel-Mare · 2 weke gelede
Beste blad op Facebook. Dankie vir die spitsvondige bydrae; dit jou hou die trop verseker positief en in goeie luim.
Lorraine Pelser · 2 weke gelede
Wat n belewenis om deel te kon wees! (Steeds)
Mariana Pretorius · 2 weke gelede
Geniet Boggom se stories vreeslik!
Rianna · 2 weke gelede
Boggom is die beste!! ????????????
Anelia · 2 weke gelede
Oom Boggom op Maroela…my daaglikse vermaak op my daaglikse nuusbron. Spoggerig.
Corrie Van Niekerk · 2 weke gelede
Ian was een van my laerskool vriende. Ek het geweet hy gaan dit nog groot maak eendag. Ek was so bly toe ek hom weer op Facebook opgespoor het. Gaan groot Ian.
Lief julle, Boggom en Boggompie…XXX
Oegh toggie!!!! Het nie geweet ek kan nie glimmlaggies op die ‘kommentaar’ sit nie!! :) Skies Boggom! Bevraagteken nie dat jy die beste is nie!! Hahaha!! :)
Go oom Boggom. Uitstekende stories. Ek spaar hard vir my eie paar boggomjane.
Zurita Pretorius · 2 weke gelede
Geniet Boggom met my eerste koppie koffie in die oggend en dan sien ek kans vir die dag. Boggom voort
N Jansen · 2 weke gelede
ek Love dit om boggom se stories te lees
MarykevWyk · 2 weke gelede
Oom Boggom en al sy geskrewe is ‘n plesier om te lees. Baie kreatief en humoristies. Ek geniet dit om elke oggend dit te gaan lees. Sy vellies is ontsettend pragtig en hy is en het ‘n wen resep
Tersia Nel · 2 weke gelede
Een van my gunsteling blaaie op Facebook!
Ek was baie bly toe ek dié facebookblad ontdek het. Ek is seker al die boggomjane en -janas voel net soos ek. Ons geniet die snaaksighede, die erns en die intense boeiende mededelings vanaf die tropleier. Ons is baie trots op jou Ian!
Andri Theyse · 2 weke gelede
Kyk noord Boggommeester!! Ons klomp boggomjane sien uit na jou nuwe skryfstukke
ronel nel · 2 weke gelede
Dankie Maroela Media vir die berig. ek is baie trots een van die boggomjane en dra baie trots my boggom vellies. eg suid afrikaans…
Baie skerp!! Give that man a Bells ;)
Boggomstories is vir my n wenner. Ek geniet elkeen van hulle
Kobie Gloy · 2 weke gelede
Ek geniet Boggom se spitsvondighede. Dit maak my dag.
Beverley Ann Swanepoel · 2 weke gelede
Boggom is ñ wonderlike blad. Lag altyd oor al die snaakse skryfies van Oom Boggom ????????????
Hierdie vrouemarathonatleet leeeeef in haar rooi Bergpatat-vellies! Boggom bo!
Soms is die dag nie baie lekker, maar Dan pop Boggom se pittige skrywe op en lyk die dag sommer weer beter. Jy sien weer Kans om voort te boggom! Dankie Ian
Cornel Chambers · 2 weke gelede
Ek Boggom ook saam… Dis lekker om te lag en n trotse boggomjana te wees!!!!
Tanya Rossouw · 2 weke gelede
Oom Boggom ons LOVE jou skryfstyl! Moet nooit ophou skryf nie asb!!
Tanya Bezuidenhout Booysen · 2 weke gelede
Dis beslis die beste blad op fb. Die humor maak my dag. Dis altyd my eerste blad wat ek gaan besoek as ek op fb gaan.
Mariaan Linde · 2 weke gelede
Boggom, jy maak ‘n mens se hart sommer groot van trots!
Ag dis altyd so lekker om hierdie Oom Boggom se stories te lees, dit maak my dag lig en sit n smile op my gesig. Boggom voort en kyk noord! ????????
Frida · 2 weke gelede
Ek sien uit na Boggom se skryfkuns,veral die vlymskerp humor!
Annetjie Prinsloo · 2 weke gelede
Brandwag Bobbejaan, Tropleier duisend. Sy humor en kwinkslae is uit die boonste rakke. Die manier van skryf, absoluut uniek, ‘n mòèt lees. Eenmaal ‘n Boggomjaan. Altyd een!
Boggom se skrywes stel nooit teleur! En ja, ek kort steeds ‘n paar van al die verskillende kleur verruklike bergpatatte!! En so kyk ons noord en boggom voort.
Ek is n trotse boggomjaan!! Boggom bring beslis n glimlag elke dag. Doet so voort Boggom!
Loumie · 2 weke gelede
Boggom het op sy sonderlinge manier net so deel van ons afrikaner kultuur geword soos boerbeskuit en biltong. Boggom is een van my fb blaaie waarvan ek nie ‘n plasing mis nie, en natuurlik neem ek elke
maand aan sy vellies kompetisie deel! Ek hoop van harte dat Boggom se platform al hoe meer sal uitbrei, want hoe meer mens van hierdie man hoe beter!
Juanita Burger · 2 weke gelede
Helder my dag op met sy kwinkslae en tipies Afrikaanse humor. Doe zo voort
Lekker man, very lekker!
Cindy · 2 weke gelede
Altyd lekker om n geselsie aan te knoop en baie aangenaam om mee besigheid te doen. Boggom so voort
Annalisa · 2 weke gelede
Oom Boggom! Ons kyk noord en Boggom voort! Dankie vir n fantastiese fb blad. Dit maak beslis my dag
Hou so aan Boggom… ons kyk uit na jou draaiboek…????
Natacha · 2 weke gelede
Welgedaan oom Boggom!!
Ons lief Boggom en sy pittige sêgoed… om nie eens te praat van die bergpatatte nie… ons trop boggomjane staan bank vas agter hom dit sal goed wees om gereeld sy skryf werk iewers te kan lees
Elna Chapman · 2 weke gelede
Ons sit in die buiteland, ver van ons mense en ons taal. Daarom geniet ek “boggom” se stories en lekker vertel in ons eie taal verskriklik. Dit maak die verlang na wat was so bietjie makliker.
Boggom so voort!
Gerrie Swanepoel · 2 weke gelede
Ekke volg hom elke dag en dit wat hy opsit maak my skaterlag! Boggom voort!
Zelma Rossouw · 2 weke gelede
Ek dink Oom Boggom is ‘n Adonis. Ek ???? sy stories.
Boggom_Edward · 2 weke gelede
Smaak my Boggom sit nou hoog in die boom as hy MM se stoep slaan.
Louise du Plessis · 2 weke gelede
Die heel eerste storie wat ek van Boggom gelees het, het my sommer dadelik die skakel na sy Facebook blad laat volg. Mens voel regtig deel van die trop daar en ek geniet al die plasings terdeë. Nie eers te praat van al die oulike Boggom ware nie!
Boggom · 2 weke gelede
Lees maar weer die berig mooi (die derde projek waaroor ek nie nou wil praat nie)… en hou daardie een vir eers maar stil, soos wat ek seer sekerlik ook gevra het jy moet doen. :-)
KITI DE JAGER · 2 weke gelede
Selfde van maar geensins familie. Ek het Ian leer ken toe ek sy Boggomjanas raakgelees het op FB. Het vir my man bestel saam met ‘n geleentheid terug hierheen, en ek het self ‘n paar wat ek die hele Australia vol platdra. Ek geniet Ian se skrywes net so baie soos sy skoene. Boggom voort, vriend.
Julize · 2 weke gelede
Ek geniet die pittige sêgoed. Dankie. Alle voorspoed!
Elmie · 2 weke gelede
Ek sien altyd uit na Boggom skrywes en posts. Dis soms die enigste ding wat ‘n glimlag op hierdie BoggomJana se gesig kry ????
Jaci Barnard · 2 weke gelede
Boggom is bobaas! Altyd iets om na uit te sien!
Boggom voort. Ek geniet jou boggom geskrewe werk.
Ek geniet die spitsvondige Boggomblad terdeë!
Rea · 2 weke gelede
Welgedaan! Boggom voort
Cindy du Plessis · 2 weke gelede
Ek geniet die Boggom en sy pittige sê-goed en stories. Smaak my ons kan doen met meer lag vir onsself en ander.
IEBS · 2 weke gelede
Ek is mal oor Boggom en hoe dit my laat lag wanner ek juis moeg en depressief voel
Tricia du Plessis · 2 weke gelede
Oom Boggom, hou so aan! Die lewe kry jou nie onder nie! Inspirasie vir baie mense. Kyk noord en boggom voort!
Jacky Steyn · 2 weke gelede
Leesstof van uitstaande gehalte en hoogs humoristies. Die skrywer besit definitief ‘n bo-gemiddelde vermoë vir die aanwending van die taal ek kan in bykans elke sin ‘n humorisitiese kwinkslag inwerk. Welgedaan Boggom!
Dianne · 2 weke gelede
Boggom is bobaas
Mariette Maartens · 2 weke gelede
Ons geniet jou skryfwerk! Welgedaan!
Heidrie Fullard · 2 weke gelede
Ek het besigheid met Ian aka Boggom gedoen n hele tydjie terug en kan bokrwaar se dat alles wat hy aanpak hy vol paasie doen.
Sy berigte is amazing en goed vir die siel, met n tong in die kies komedietrant. Mag Boggom net van Berge na hoër Berge voort boggom!!
Ek het besigheid met Ian aka Boggom gedoen n hele tydjie terug en kan bokrwaar se dat alles wat hy aanpak hy vol passie doen. Wel verdiend.
Kyk noord en boggom voort! Welgedaan, en dankie vir die lekker stories! Mag jy net voorspoed en sukses beleef vorentoe.
Surika · 2 weke gelede
Boggomstories is altyd in die kol en oorspronklik!!
Hannie · 2 weke gelede
Wel gedaan Boggom… Hierdie Boggomjana waardeer jou vreeeeeeeeslik. Jou opbeurende storietjies is altyd welkom en word opreg waardeer.